stanford-oval/wikipedia huggingface dataset:
יהודה ליב לוין
חייו ויצירתו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לוין נולד בעיר הפלך מינסק שברוסיה הלבנה, באימפריה הרוסית (בירת בלארוס) למשפחה חסידית שורשית, מלומדת ומכובדת. אביו ר' ברוך חיים היה סוחר אמיד ולמדן מופלג שהתייחס אל הצדיק ר' שלמה חיים פרלוב מקוידנוב (קאָיידינאָוו), ואמו מרים הייתה בתו של הצדיק ר' משה מקוברין. באופן טבעי למד לוין בחדר ובישיבה.
בשל תסכולו מדרך החיים של יהודי זמנו, ובעיקר בשל סלידתו מהאיבה ששררה בין חצרות החסידים השונות ובין חסידים ומתנגדים, פנה לוין לתנועת ההשכלה היהודית והחל לקרוא וללמוד ספרים שאינם עוסקים ביהדות ובתורה: "ואז שנאתי את התלמוד ויהי לי כולו כאבן סיזיפוס ליגע בשר ונפש חינם". הוא הושפע מאליעזר בן-יהודה והחל לכתוב בעברית. את שיריו הראשונים, המבקרים את אורח החיים היהודי, פרסם פרץ סמולנסקין בעיתונו "השחר". מ-1865 היה לוין מבין הכותבים הקבועים ב"המליץ", והתחבר ל"אגודת מזכרת משה", שממנהּ צמחה תנועת חובבי ציון.
שיריו של לוין מבטאים אמונה במודרניזם ובקידמה טכנולוגית, וגרסה מתונה של סוציאליזם והתנגדות לדת ולמסורת ה"עבשה". הוא תפס את בעיית היהודים כבעיה כלכלית; המסגרת הדתית המדכאת שבה חיים היהודים אינה מאפשרת להם לפרוץ ולנצל את האפשרויות הגלומות בעולם המודרני, ולכן שומה עליהם להשתחרר מהדת כדי לעבור לחיי עבודה יצרניים. יהודה סלוצקי, שערך את כתביו, מכנה אותו "משוררם של החלכאים" ומדגיש את הפובליציסטיקה והסאטירה שבשיריו על פני ערכם האמנותי.
בין השנים 1887–1918 חי לוין בעיירה טומשפול שבאוקראינה, ועבד לפרנסתו בבית החרושת לסוכר של משפחת ברודסקי.
בנוסף להיותו משורר וסופר, פעל יהל"ל כמתרגם; עם תרגומיו נמנה הרומן "טנקרד" לבנג'מין דיזראלי, המספר על אציל אנגלי ושמו טנקרד היוצא למסע מיסטי אל הר סיני, תחת השם "נס לגויים".
בקונגרס הציוני השישי (1903) היה לוין בין ה"טריטוריאליסטים", תומכי תוכנית אוגנדה שהציע הרצל, משום שסבר כי לא תהיה אפשרות להקים מדינה מודרנית בארץ ישראל היות שהשתלטות אנשי הדת עליה תהיה בלתי נמנעת.
בזקנתו סבל ממצוקה חומרית ניכרת ונרדף על ידי היבסקציה.
מכתביו

שפתי רננות: שירים שונים, ז'יטומיר: דפוס י.מ. באקשט, תרל"ב-1871.
כשרון המעשה: ארבעה שירים, וינה: דפוס ג’ בראג ופ’ סמאלענסקין, תרל"ז.
דניאל בגב האריות: חזון בשיר, ורשה: דפוס שולדבערג ושותפו, תרנ"ט-1898.
זכרון בספר: רשומים מתולדותי וקורותי, קייב–ז'יטומיר: דפוס ש. חאראזשאנסקי: ועד היובל של יהל"ל, תר"ע-1910.
כתבים נבחרים / יהל"ל (יהודה הלוי לוין); עם תמונתו ותולדותיו על ידי מ"מ פייטלזון, ורשה: תושיה, תרע"א.
מבחר כתבים / יהל"ל (יהודה ליב לוין); עם הקדמה מאת שלמה בריימן, ירושלים: המחלקה לענייני הנוער והחלוץ של ההסתדרות הציונית, תשי"ז.
יהודה ליב לוין (יהל"ל), זכרונות והגיונות (ההדיר, ערך והוסיף הערות: יהודה סלוצקי), ירושלים: מוסד ביאליק ('ספריית דורות'), תשכ"ח-1968.
מכתביו > מתרגומיו

נס לגוים, או טאנקרעד מאת בנימין דיזראעלי המכונה לורד ביקאנספילעד; נעתק עברית מאת יהל"ל, הוצאת אברהם צוקרמן, ורשה, תרמ"ג-תרמ"ד.
מוריץ פרידלנדר, ימים מקדם, או, אפיון: ספור יסודתו בקורות ימי המאה הראשונה לסה"נ (נעתק משפת אשכנז לעברית על ידי יהל"ל), ורשה: דפוס בוימריטטער, תרמ"ח-1888.
לקריאה נוספת

יעקב קבקוב, 'בין יהל"ל לסופרי אמריקה', הדואר נא (תשל"ב), 163–164. (גרסה מורחבת בתוך: מנחם זהרי, אריה טרטקובר, חיים אורמיאן (עורכים), הגות עברית באמריקה, תל אביב: ברית עברית עולמית ע"י הוצאת יבנה, תשל"ג 1973, עמ' 192–197.)
הלל ברזל, 'המנון ומאניפסט: יהודה ליב לוין (יהל"ל)', בתוך: שירת חיבת ציון, תל אביב: ספרית פועלים, תשמ"ח-1987, עמ' 104–116.
עינת ברעם אשל, 'השכלה, סוציאליזם ולאומיות בשירת יהל"ל', בתוך: איריס פרוש, חמוטל צמיר, חנה סוקר-שווגר (עורכות), "הספרות והחיים": פואטיקה ואידאולוגיה בספרות העברית החדשה: למנחם ברינקר, ביובלו, ירושלים: כרמל, תשע"א, עמ' 254–276.
הערות שוליים

↑  יהודה ליב לוין, זכרונות והגיונות ההדיר וצירף מבוא והערות: יהודה סלוצקי, ירושלים: מוסד ביאליק ('ספרית דורות'), תשכ"ח 1968, עמ' 45.
↑  יהודה סלוצקי, 'מבוא', בתוך: יהל"ל, זכרונות והגיונות (תשכ"ח 1968).
↑  י. רויטברג, יהל"ל, הצפירה, 8 ביוני 1921; יעקב קבקוב, 'בין יהל"ל לסופרי אמריקה', בתוך: מנחם זהרי, אריה טרטקובר, חיים אורמיאן (עורכים), הגות עברית באמריקה, תל אביב: ברית עברית עולמית ע"י הוצאת יבנה, תשל"ג 1973, עמ' 197.
↑  ביקורת: מ. אונגרפלד, זכרונות והגיונות ליהל"ל, דבר, 3 במאי 1968.
| --- | --- |
בקרת זהויות :  NLI: 987007307915205171  GND: 1057560294  ISNI: 0000 0001 1590 9725  LCCN: nr96017918  NTA: 301888493  SELIBR: 137665  SUDOC: 235248096  VIAF: 7288828   WorldCat (עם VIAF): 7288828 
דיוקנו של יהל"ל בצעירותו
טטו (מגזין)

| --- | --- |

 סוגה:  מדיה הקשורה ל-LGBTI+ 
 בעלים:  פייר ברז'ה, ז'אן ז'אק אוג'יר 
 עורך ראשי:  Romain Burrel 
 תאריכי הופעה:  יולי 1995 – הווה (כ־29 שנים) 
 שפה:  צרפתית 
 מערכת:  פריז 
 מדינה:  צרפת 
 ISSN:  1265-3578
 www.tetu.com
 
טטו (בצרפתית: Têtu; במקור: le magazine des gays et lesbiennes) הוא מגזין להט"בי צרפתי, שנוסד ב-1995. נכון לדצמבר 2012, נמכרים 41,961 עותקים מדי חודש.
המגזין מכיל ראיונות עיתונאיים, וכן מאמרים וביקורות על ספרים, סרטים, מחזות או משחקי וידאו להט"בים. בנוסף, חלק מהדפים מוקדשים לחדשות על HIV/איידס.
היסטוריה

המגזין, שנוסד ב-1995 על ידי דידייה לסטרייד, פסקל לובט ופייר ברגה, הוקם בעקבות סגירתו של המגזין הלהט"בי הצרפתי, Gai Pied (אנ'). בינואר 2013, פייר ברגה מכר את המגזין לז'אן ז'אק אוג'יר.
בינואר 2015, המגזין הודיע על פשיטת רגל, והפסיק לפרסם ביולי 2015, לאחר שהפסיד 1.1 מיליון אירו (1.2 מיליון דולר) ב-2014.
בנובמבר 2015, החברה הצרפתית, Idyls, קנתה את המגזין, והחלה לפרסם באופן מקוון בלבד.
מחלוקת

ביולי 2011, שחקן הרוגבי הצרפתי, אלכסיס פליסון (אנ'), הופיע ללא חולצה עם קעקוע מזויף ומחזיק בטאיאהה (אנ'), שקשורה לתרבות המאורית. הופעתו של פליסון על גבי כריכת המגזין, גרם למחלוקת בניו זילנד, כאשר מספר מאורים אמרו שפליסון לא מכבד את התרבות שלהם ושצריך היה לבקש רשות כדי לייצג את המאורים. בסופו של דבר, פליסון נאלץ להתנצל על כך, והדגיש שהוא מכבד את מסורות הקעקועים.
הערות שוליים

↑  "Jean-Jacques Augier: "Nous voulons mettre en une de " Têtu " des personnes réelles qui ont quelque chose à dire"". 1 ביולי 2013. אורכב מ-המקור ב-2014-07-22. נבדק ב-2022-06-26. {{cite news}}:  (עזרה)
↑  Source: Observatoire de la Presse (ארכיון)
↑  Magazine gay tetu revient kiosque (ארכיון)
↑  "Jean-Jacques Augier, bille en "Têtu"". Libération. 29 במרץ 2013. ארכיון מ-2022-02-26. נבדק ב-2022-06-26. {{cite news}}:  (עזרה)
↑  Joelle Diderich (19 בפברואר 2013). "Pierre Bergé Sells Têtu Magazine". WWD. ארכיון מ-2016-03-15. נבדק ב-7 ביוני 2015. {{cite news}}:  (עזרה)
↑  David Hudson (16 ביולי 2015). "French magazine Têtu goes bust after making annual losses of over €1million". gaystarnews. אורכב מ-המקור ב-2020-06-03. נבדק ב-18 בינואר 2016. {{cite news}}:  (עזרה)
↑  Laure Guilbault (23 ביולי 2015). "Paris Court Declares Têtu Bankrupt". WWD. ארכיון מ-2016-05-18. נבדק ב-18 בינואר 2016. {{cite news}}:  (עזרה)
↑  Mensquare (24 ביולי 2015). "Presse : le magazine Têtu fait ses adieux". ארכיון מ-2015-08-07. נבדק ב-24 ביולי 2015. {{cite news}}:  (עזרה)
↑  AFP (10 בנובמבר 2015). ""Têtu" n'a pas dit son dernier mot". Paris Match. ארכיון מ-2022-06-26. נבדק ב-18 בינואר 2016. {{cite news}}:  (עזרה)
↑  "French fake moko photoshoot creates online debate". Television New Zealand. 18 ביולי 2011. ארכיון מ-2022-06-26. נבדק ב-16 בספטמבר 2011. {{cite web}}:  (עזרה)
↑  "France fullback displays fake moko for gay magazine". Television New Zealand. 17 ביולי 2011. ארכיון מ-2016-03-04. נבדק ב-16 בספטמבר 2011. {{cite web}}:  (עזרה)
טבעות בצל

| --- | --- |

 
 מאכלים
 סוג:  מזון מהיר, snack 
 מוצא:  ארצות הברית 
 אופן הגשה:  ברשתות מזון מהיר
 מרכיבים עיקריים:  בצל
 
טבעות בצל
טבעות בצל הן סוג של מזון מהיר המוגש לרוב כתוספת או מנת צד. אלו פרוסות בצל בצורת טבעות, שנטבלות בבלילה ומטוגנות לאחר מכן בשמן עמוק. צורת הטבעת של טבעות הבצל מועילה בשלב הטיגון. המנה שכיחה בארצות הברית, קנדה, בריטניה, אוסטרליה, הודו (כחלק מפקורה), מלזיה, ישראל ומקומות נוספים. לרוב טבעות הבצל מוגשות עם רטבים כלשהם בשביל "להוסיף טעם".
מקורן המדויק של טבעות הבצל אינו ידוע, אך כבר ב-1933 פורסם בפרסומת בעיתון הניו יורק טיימס מתכון לטבעות בצל שנטבלו בחלב וצופו בקמח.
הערות שוליים

↑   רוני קשמין, איך מכינים טבעות בצל מושחתות?, באתר הארץ, 23 ביוני 2014
ערך זה הוא קצרמרבנושא מזון. אתם מוזמנים לתרום לוויקיפדיה ו.
חנקן חמצני בנשיפה

חנקן חמצני היא מולקולה המורכבת מאטום אחד של חמצן ואטום אחד של חנקן, והיא בעלת הנוסחא הכימיקלית NO. בתנאים סטנדרטיים של טמפרטורה ולחץ תרכובת זו נמצאת במצב צבירה גזי. זוהי מולקולת איתות ומוליך עצבי חשוב בגופם של יונקים, כולל האדם. מולקולת החמצן החנקני מיוצרת על ידי סוגים מסוימים של תא דרך תגובה דלקתית.
רמת חנקן חמצני בנשיפה (eNO) נמדדת באמצעות בדיקת נשימה (ספירומטריה) ספציפית לאבחון אסתמה. הבדיקה נעשית באמצעות נשיפה לפייה המחוברת למכונה שמודדת את רמת החנקן החמצני באוויר הריאות. חנקן חמצני מיוצר באופן רגיל על ידי הגוף, אך עם זאת, רמה גבוהה שלו בנשיפה עלולה להעיד על דרכי נשימה דלקתיות – סימן מובהק לאסתמה. בדיקה זו הולכת ונעשית נגישה יותר בבתי חולים רבים במדינות מפותחות, אם כי רמת הדיוק שלה עדיין מוטלת בספק.
פעילות ביולוגית

חנקן חמצני אנדוגני (שנובע ממקור פנימי) מיוצר על ידי מספר רב של תאים במערכת הנשימה ויש לו תפקיד חשוב כמולקולת איתות בבקרה פיזיולוגית ובפתופיזיולוגיה של מחלות נשימה. הוא גם משמש תפקיד חשוב במגוון תהליכים ביולוגיים. בשכבת האנדותל של כלי הדם מולקולות ה-NO משמשות כדי לאותת לשרירים החלקים העוטפים את שכבה זו להתרפות, ועל ידי כך גורמות להתרחבות כלי הדם ולזרימה מוגברת של דם.
NO אנדוגני מיוצר מהחומצה האמינית L-arginine באמצעות שלושה אנזימים הידועים בשם: NO synthases והם: (inducible NOS (iNOS), endothelial NOS (eNOS), neuronal NO (nNOS. השניים האחרונים פעילים בצורה שוטפת בתאי אנדותל ובתאי-עצב בהתאמה, בעוד שהראשון מופעל במצבים דלקתיים (על ידי ציטוקינים, למשל).
אף על פי ש-iNOS נחשב לגורם המרכזי להימצאות NO בנשיפה אצל חולי אסתמה, ניסויים שנעשו בעכברים קשרו גם את ה-nNOS כאחראי.
בתחילה נהוג היה לחשוב שחנקן חמצני בנשיפה מגיע בעיקר מזיהומים בסינוסים, המכילים רמות גבוהות של NO, אך מחקרים מאוחרים יותר הראו כי דרכי הנשימה התחתונות יותר הן הגורם העיקרי ל-eNO ושתרומת סינוסים שעברו זיהום היא מינימלית.
חמצן חנקני מיוצר ברמות גבוהות באוכלוסיות המתגוררות באזורים גבוהים במיוחד, מה שמסייע לאוכלוסיות כאלו להימנע מהיפוקסיה באמצעות הרחבה של כלי הדם הפולמונריים.
השפעת מחלות שונות על חמצן חנקני בנשיפה > אסתמה

במספר מחקרים דווח על רמות מוגברות של eNO אצל חולי אסתמה. העלייה ברמות ה-eNO אינה קשורה כנראה לחומרת המחלה או לרמת היענות מעברי האוויר.
בדיקות ביופסיה של הסמפונות הראו ביטוי מוגבר של iNOS בתאי אפיתל אצל נבדקים אסתמטיים בהשוואה לכאלה שאינם חולים במחלה. עובדה זו מעידה על ייצור מוגבר של NO בדרכי האוויר התחתונות. במצבים המעודדים דלקות, כמו זיהום במעברי הנשימה או שאיפת אלרגנים (גורמים מרכזיים להתקפי אסתמה), רמת ה-eNO עולה. הגורמים לעלייה זו הם ציטוקינים שביטויים עולה במהלך תגובה דלקתית, דבר המעודד יצירה מוגברת של eNO. ישנם תרופות המשמשות לחולי אסתמה, המסייעות בהורדת רמת ה-eNO.
מחקרים נוספים הראו כי קיימים גורמים נוספים מלבד דלקות שיכולים לעודד עליית eNO, למשל חומציות מעברי האוויר.
נמצא כי בדיקת רמת ה-eNO היא מדד טוב יותר לאבחון חולי אסתמה מאשר בדיקה בסיסית של תפקוד הריאות. הספציפיות שלה גבוהה יותר, אם כי הרגישות שלה נמוכה יותר. כלומר, תוצאה חיובית בבדיקת eNO עשויה להיות שימושית לאבחון חיובי של אסתמה, אך תוצאה שלילית אינה שימושית באותה מידה כדי לשלול את קיום המחלה.
השפעת מחלות שונות על חמצן חנקני בנשיפה > ברונכיאקטזיס (התרחבות הסימפונות)

מחלה נוספת המאופיינת בעלייה של רמות ה-eNO היא מחלת הברונכיאקטזיס שבה יש התרחבות בלתי נורמלית ובלתי הפיכה של הסימפונות. במחלה זו אחוז ה-NO קשור להיקף המחלה ולחומרתה. אחוז ה-NO הגבוה בנשיפה משקף במקרה זה את קיומו של תהליך דלקתי בדרכי הנשימה התחתונות ועשוי להוות מדד לפעילות המחלה ולשמש לניטורה.
השפעת מחלות שונות על חמצן חנקני בנשיפה > מחלות וסקולריות (בכלי הדם)

קיימות גם מחלות וסקולריות כגון יתר לחץ דם ריאתי, המאופיינות דווקא בירידה של רמת ה-eNO. מחלה זו מלווה בהיצרות של כלי הדם הריאתיים הגורמים לעלייה בלחץ הדם המלווה בקוצר נשימה. אצל חולים במחלה זו נמדדת כאמור ירידה ברמת החנקן החמצני בנשיפה בהשוואה לאנשים בריאים. הירידה בייצור החנקן החמצני האנדוגני בכלי דם ריאתיים אצל חולים ביתר לחץ דם ריאתי עשויה לתרום להיצרות כלי דם אלה ולהתרבות תאי שריר חלק המקיפים אותם.
שיטות מדידה

השיטה הנפוצה ביותר למדידת חנקן חמצני בנשיפה היא באמצעות תגובה כימית הפולטת אור (chemiluminescence). מולקולות ה NO בנשיפה מגיבות עם אוזון (O3) ותגובה זו מייצרת מולקולות חנקן דו-חמצני במצב מעורר. כאשר האלמנטים חוזרים למצב היסוד שלהם, מתרחשת פליטת אור בכמויות הפרופורציונליות לכמות ה-NO בנשיפה. הנבדק יכול לנשוף ישירות לתוך מכשיר מדידה (טכניקת "און-ליין"), או למאגר שלאחר מכן יתחבר למנתח (טכניקת "אוף-ליין"). עם הטכניקה הראשונה שתוארה, ניתן לנתח את ה-eNO מדגימת נשימה לפני ואחרי התגובה בנפרד. הבדיקה דורשת קואורדינציה בסיסית מן הנבדק, וניתן לבדוק בהצלחה אף ילדים שגילם עולה על 4 שנים.
חברת Aerocrine השוודית, שמוכרת ציוד ביו-רפואי, פיתחה מכשיר שנקרא: NIOX Mino. המכשיר מודד רמות NO בתיאום גבוה מאוד עם ערכי chemiluminescence. עם זאת, בפטנט אין תיאור פרטים בנוגע לעקרונות ההפעלה העומדים מאחורי המכשיר ואין כל ראיה לכך שהאות שנוצר במכשיר הוא עקב חמצן חנקני.
טווח ערכים

הרמה הנורמלית העליונה של eNO במחקרים שונים נעה בין 20–30 חלקיקים למיליארד. עם זאת, מספר תכונות עיקריות משפיעות על ערכי הייחוס. לגברים יש ערכי eNO גבוהים יותר מאשר לנשים. כמו כן, עישון מקטין את ערכי eNO, ואפילו מצב של עישון לשעבר יכול להשפיע על תוצאות הכמות. בנוסף, הרמות גבוהות יותר אצל אנשים עם דרמטיטיס (נטייה לאלרגיות). אחוז ה-eNO הוא גם תלוי זרימה (גבוהה יותר בספיקות נמוכות יותר ולהפך), ולכן מדידות בדרך כלל נלקחות לפי 50 מ"ל /שנייה. גיל או גובה יכול במידה ניכרת להשפיע על כמות eNO בילדים. סדר הגודל של ההשפעות הללו וחשיבותן הוא כ-10% מהערכים הנמדדים.
משמעות המדידה של חנקן חמצני בנשיפה

מולקולות ה-NO מהוות סמן חשוב של מחלות בדרכי הנשימה ומחלות ריאות, אך עם זאת יש להן תפקיד פיזיולוגי ופטו-פיזיולוגי חשוב. לאחוז גבוה של NO המיוצר בסינוסים עשויה להיות השפעה סטרילית על הסינוסים ועל מעברי האוויר העליונים, מכיוון שגז ה-NO רעיל עבור בקטריות, טפילים ווירוסים. NO שמיוצר במעברי האוויר התחתונים עשוי גם הוא לספק הגנה מפני פולשים זעירים והעובדה ש-iNOS מסוגל להתבטא במהירות בתאי אפיתל נשימתיים מספקת מכניזם מוגבר ומהיר של הגנה לא-ספציפית על מעברי הנשימה. בנוסף, NO במעברי הנשימה משפיע גם על הסירקולציה הברונכיאלית (הקשורה לסימפונות) והפולמונרית (הקשורה לריאות). NO מעודד, כאמור, הרחבה של כלי דם ולכן ייצור מוגבר שלו במעברים אסתמטיים הוא יסוד הבסיס לזרימה המוגברת הנצפית באזורים של מעברי אוויר אצל חולי אסתמה.
אף על פי שחנקן חמצני אנדוגני מהווה נוירוטרנסמיטר מרכזי בתהליך הרחבת הסימפונות אצל בני אדם, לריכוז גבוה של NO בשאיפה יש רק השפעה מועטת על הסימפונות, והוא אינו מרחיב אותם במידה משמעותית.
הערות שוליים

↑  http://www.ncbi.nlm.nih.gov/pmc/articles/PMC1090631/pdf/thorax00322-0015.pdf
↑  Weller, Richard, Could the sun be good for your heart? TedxGlasgow March 2012, posted January 2013
↑  Lane C, Knight D, Burgess S et al. (September 2004). "Epithelial inducible nitric oxide synthase activity is the major determinant of nitric oxide concentration in exhaled breath". Thorax 59 (9): 757–60. doi:10.1136/thx.2003.014894. PMC 1747143. PMID 15333851
↑  Brindicci C, Ito K, Barnes PJ, Kharitonov SA (August 2007). "Effect of an inducible nitric oxide synthase inhibitor on differential flow-exhaled nitric oxide in asthmatic patients and healthy volunteers". Chest 132 (2): 581–8. doi:10.1378/chest.06-3046. PMID 17550932
↑  Alving K, Weitzberg E, Lundberg JM., "Increased amount of nitric oxide in exhaled air of asthmatics", EurRespir J. 1993 Oct;6(9):1368-70
↑  Kharitonov SA, Yates D, Robbins RA, Logan-Sinclair R, Shinebourne E, Barnes PJ., "Increased nitric oxide in exhaled air of asthmatic patients", Lancet 1994;343:133-5
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חשיבה חישובית

חשיבה חישובית (באנגלית: Computational thinking) היא שם כולל לתהליכי החשיבה שמעורבים בניסוח בעיה וניסוח פתרונות עבור הבעיה, באופן שמחשב יוכל לבצע את הפתרונות באופן אפקטיבי. חשיבה חישובית היא תהליך של פתרון בעיות הכולל את המאפיינים הבאים (אבל לא מוגבל להם):
ניסוח בעיות באופן שניתן להיעזר במחשב ובכלים אחרים כדי לפתור אותם
ארגון וניתוח של המידע באופן לוגי
ייצוג המידע באמצעות הפשטות כגון מודלים והדמיות
אוטומציה של הפתרונות באמצעות חשיבה אלגוריתמית (סדרה של צעדים)
זיהוי, ניתוח ויישום פתרונות אפשריים במטרה להשיג את השילוב היעיל והאפקטיבי ביותר של פעולות ומשאבים
הכללת ויישום תהליך הפתרון למגוון רחב של בעיות.
היסטוריה

סימור פאפרט, בספרו משנת 1980 ומאוחר יותר במאמר משנת 1996, היה הראשון שהשתמש במושג חשיבה חישובית. הוא כינה בשם חשיבה חישובית את צורת החשיבה שיכולה להתפתח, לדעתו, אצל ילדים שלומדים לשחק בתוכנות כמו לוגו בגיל מאוד צעיר (תוכנה שפאפרט היה שותף ביצירתה). סימור פאפרט האמין, שהמחשב מאפשר לילדים להפנים מגוון של מודלים שבגיל מבוגר יותר יאפשרו להם להבין מושגים מתמטיים מורכבים.
המושג חשיבה חישובית זכה לתשומת לב מרכזית של קהילת מדעי המחשב, כאשר ג'ינט ווינג פרסמה מאמר בשם חשיבה חישובית בשנת 2006. במאמרה, ג'ינט ווינג הציגה את דעתה, שחשיבה חישובית היא מיומנות בסיסית הדרושה לכל אדם ולא רק למדעני מחשב. לדעתה, יש חשיבות רבה לשילוב חשיבה חישובית גם בדסציפלינות אחרות. בחזונה של ג'ינט ווינג חשיבה חישובית הופכת לחלק הכרחי בחינוכו של כל ילד.
בעקבות סימור פאפרט וג'ינט ווינג, הנושא של לימוד תכנות לילדים תוך כדי תכנות משחקים, אנימציות ורובוטים, על מנת לפתח חשיבה חישובית, התפשט במהירות ברחבי העולם, הן באמצעות תוכנות כדוגמת Scratch, ערכות רובוטים כגון Lego Mindstorms, והן באמצעות ארגונים כדוגמת Bebras, Code.org ו-Csunpluged. הצורך הוכר על ידי מערכות החינוך במדינות רבות ולימודי תכנות שולבו בתוכניות לימודים.
הגדרות

בעקבות תשומת הלב הרבה שהנושא מקבל, המושג חשיבה חישובית זוכה להגדרות רבות, שלא תמיד תואמות זו לזו.
הגדרה מבוססת על שלושה ממדים: מונחים (concepts), פרקטיקות (practices)  ונקודות מבט (perspectives).
הגדרה שהיא טקסונומיה של פרקטיקות : Data practices, Modeling and simulation practices, Computational problem solving practices and Systems thinking practices
הגדרה מבוססת על אוסף ממדים, שאינה קשורה לתחום דעת מסוים : פיצול, הפשטה, אלגוריתמים, תיקון שגיאות, חזרה  והכללה.
מאפייני החשיבה חישובית

חשיבה חישובית מתאפפינת במגוון רחב של כלים מנטליים כמו קירוב, אקראיות, רדוקצעה, שיכון, טרנספורמציה, סימולציה, חשיבה היוריסטית, חשיבה רקורסיבית, חשיבה מקבילית, איזון אינטרסים, נתוני עתק ועוד.
בר ושות'מאפיינים את החשיבה החישובית כך :
ביטחון בפתרון בעיות המורכבות
התמדה בעבודה עם בעיות קשות
סובלנות כלפי אי-בהירות
היכולת להתמודד עם בעיות פתוחות
היכולת לתקשר ולעבוד עם אחרים כדי להשיג מטרה או פתרון משותף
תכנות וחשיבה חישובית

מיומנויות תכנות נחשבות קריטיות לפיתוח חשיבה חישובית, אך התחומים אינם זהים. מיומנויות תכנות כוללות בתוכן שניים מתוך שלושה ממדים של חשיבה חישובית: מושגים חישוביים (הכוללים כישורים ליצור, לשנות ולהעריך קוד) ופרקטיקות חישוביות (הכוללות ידע על מושגים ונוהלי תכנות). חשיבה חישובית דורשת גם פרספקטיבות חישובית (למשל הבנה של התלמידים את עצמם ואת האינטראקציה שלהם עם אחרים ועם טכנולוגיה).
מכאן כי תכנות עשוי להיחשב כדרך ללמד וללמוד חשיבה חישובית, דרך להערכת חשיבה חישובית, ודרך לחשוף תלמידים לחשיבה חישובית על ידי יצירת חפצים חישוביים, כגון קוד מקור או תוכנות מחשב. רכישת מיומנויות חשיבה חישוביות באמצעות תכנות זכתה לתשומת לב רבה בשנות העשרה של המאה ה-21 ותכנות מוכנס לתוכניות הלימודים בבתי הספר במספר מערכות חינוכיות - התפתחות זו מבוססת במידה רבה על הטענה שללימוד תכנות מחשב יש יתרונות קוגניטיביים מסוימים בתחומים והקשרים אחרים.
שרר ואחרים, במטה אנליזה שערכו ב 2019 הראו כי הוראה של תכנות מחשב משפיעה באופן חיובי על מיומנויות קוגניטיביות בתחומים אחרים. השפעות אלו, בנוסף להישגים במיומנויות תכנות, המצביעים על יכולת האימון של חשיבה חישובית באמצעות תכנות, כוללות גם הישגים במיומנויות קוגניטיביות אחרות, המצביעות על יכולת ההעברה של מיומנויות תכנות. הם מצאו השפעות העברה חיובית מלימוד תכנות אל סיטואציות הדורשות חשיבה יצירתית (ובמיוחד ממד המקוריות), במידה פחותה מעט מיומנויות מתמטיות, מיומנויות מטה-קוגניטיביות, מיומנויות הסקת מסקנות, מיומנויות מרחביות, ובמידה נמוכה גם אל הישגים בבית הספר. ההשפעה על החשיבה היצירתית נמצאה גבוהה כל כך עד שנראה כי לימוד תכנות מחשב יכול להיות יעיל כמו גישות חלופיות להגברת היצירתיות.
החוקרים מאמינים שמיומנויות תכנות, כמרכיבים מרכזיים בחשיבה חישובית, מהוות מערכי כישורים הדרושים גם בתחומים אחרים וזה למעשה ההסבר שלהם לממצאים.
חשיבה חישובית בחינוך

בשנת 2017 התקיים כנס בינלאומי הראשון לחינוך לחשיבה חישובית (International Conference on Computational Thinking Education 2017) או CTE2017. מטרת הכנס - שיתוף רעיונות ברמה בינלאומית במגוון נושאים הקשורים ל-Computational Thinking. שותפי הכנס - שלושה מוסדות להשכלה גבוה. הכנס מציג מחקרים בתחום קידום הפיתוח חשיבה חישובית לצורך פיתוח יצירתיות דיגיטלית.
טכנולוגיות חדשות הכוללות בינה מלאכותית, רובוטיקה ושימוש מוגבר באינטרנט חוללו שינויים בתחום החינוך. נוצרה תפיסה חדשה של מיומנויות למידה בתחום החינוך בכדי לחנך תלמידים להסתגל לשינויים אלו. שינוי התפיסה מדגיש את הצורך להעניק לתלמידים השכלה שיכולה לתת לתלמידים את היכולת לעבוד עם הטכנולוגיות החדשות. החינוך החל לספק משאבים מתאימים ולפתח שיטות חינוכיות מתאימות לחשיבה חישובית במדינות רבות בעולם.
אחד הנושאים החשובים בהטמעה של לימוד חשיבה חישובית, הוא הכשרת עובדי הוראה בהתאם. מאמר Technology Strategy Mapping in My First Skool Childcare Centres, Singapore סוקר ומשתף גישה מודרנית בהוראה ולמידה באמצעות הטכנולוגיה, שפועלת במרכזים לגיל הרך (מלידה ועד גיל 6) בסינגפור. כותבי המאמר מציעים רעיונות לצורות שונות בהכשרת צוותי הוראה, תוך דיווח על תוכניות, שפועלות במרכזים אלו ומראים לקוראים כיצד ניתן להפוך "זמן מסך" פסיבי לכלי שינצל את יתרונותיו הטכנולוגיים לטובת למידה מוצלחת חווייתית בקרב ילדים צעירים.
עוד נושא חשוב בחשיבה חישובית הוא חינוך למידענות. חינוך למידענות מאפשר לתלמידים לפתח את ההבנה הבסיסית שלהם בתוכנה ולמידה של מושגים הקשורים בתקשורת, ידע, נתונים, אינטראקציה, מידע ולקשר אותם לתופעות כמו חישוב, שפה ויישום. ב-2018 דרום קוריאה הכריזה על יוזמת חינוך מידענות בכל בתי הספר.
חשיבה חישובית בחינוך > חשיבה חישובית בחינוך בישראל

כחלק מעידוד חשיבה חישובית לתלמידי בתי הספר בישראל, בוצעו שני פיילוטים להצטרפות לארגון Bebras.org העולמי והטמעתו בישראל בשם Bebras Israel.
לפני מספר שנים נערך הפיילוט הראשון של הפרויקט על ידי פרו"פ ברוריה הברמן ומר חיים אברבוך.
לקריאה נוספת

Barr, David; Harrison, John; Leslie, Conery (2011-03-01). "Computational Thinking: A Digital Age Skill for Everyone". Learning & Leading with Technology. 38 (6): 20–23. ISSN 0278-9175.
Grover, S., & Pea, R. (2013). Computational thinking in K–12: A review of the state of the field. Educational researcher, 42(1), 38-43.
Scherer, R., Siddiq, F., & Sánchez Viveros, B. (2019). The cognitive benefits of learning computer programming: A meta-analysis of transfer effects. Journal of Educational Psychology, 111(5), 764–792. https://doi.org/10.1037/edu0000314
Lee, & Lee, J. (2021). Enhancing computational thinking skills in informatics in secondary education: the case of South Korea. Educational Technology Research and Development, 69(5), 2869–2893. https://doi.org/10.1007/s11423-021-10035-2